720 
Efter denne Tydning af Forplantningsorganerne hos 
Gymnospermerne kan der ikke længere være nogen Tvivl om, 
at den saakaldte Kogle hos Cycadeerne eller Hanraklen hos 
Naaletræerne er en enkelt Blomst eller en Blomsterstand; 
thi det er ingen af Delene, men en Støvbladstand og en 
Frugtbladstand, der paa en Maade danner Overgangen mellem 
den enkelte Blomst og Blomsterstanden. Saaledes staae 
Gymnospermerne ogsaa i denne Henseende, saavelsom i 
Æggets og Støvkornets Bygning, midt imellem de høiere 
Blomsterplanter og de Blomsterløse og udfylde den store 
Kløft, som tidligere adskilte disse to store Afdelinger af 
Planteriget. 
